Lav et referat af nedenstående tekst:

Tekst:
Kalenderen siger 29. december. Og det betyder, at der kun er én uge til, at børnene skal vende tilbage til klasseværelserne. Men de rekordhøje smittetal får familien Sørensen fra Hurup til at holde vejret og krydse fingre. - Det er voldsomt. Det er selvfølgelig noget, som man spekulerer over som familie, siger Jesper Sørensen, der er far og skolebestyrelsesformand på Hurup Skole. Det seneste døgn er der på landsplan registreret 23.228 tilfælde med COVID-19. Det er det højeste antal nogensinde under epidemien. Men trods det, så håber han på, at familiens spekulationer ikke ændrer på, at han kan sende sin 14-årige datter i skole den 5. januar som planlagt. - Det sidste halvandet år er børns sociale, faglige og mentale trivsel sat på prøve. Derfor har jeg også den holdning, kan de komme afsted, så skal de afsted, pointere Jesper Sørensen. Det handler om børnene Også hos landets skoledere er der lige nu dybe panderynker over udviklingen i smittetallene. Men de krydser som familien Sørensen alligevel fingre for, at skolerne åbner som planlagt. - Der er ikke nogen børn, der har brug for at være hjemme. Vi kan se på rapporter fra psykologer og psykiatere, at børnene har lidt under det her. Og så mener jeg, at hvis vi skal holde skolerne åbne, så er der nogle andre ting i samfundet, som må lukke. Så må vi indskrænke det sociale samvær i samfundet til et minimum, så vi kan få børnene i skole og forældrene på arbejde, siger Claus Hjortdal, der er formand for skolelederforeningen. Set med lokalpolitiske briller vil det også være en katastrofe, hvis skolebørnene igen bliver henvist til hjemmeundervisning. - Jeg er bekymret for, om børnene kan blive ved med at kapere det her. Jeg synes, det er ærgerligt, hvis det er sådan, at vi igen skal, at vi skal have hjemmeundervisning. De går glip af trivsel og lærling, fortæller Peter Larsen (V), der er formand for Børne- og Familieudvalget i Thisted Kommune. Sundhedsstyrelsen holder fast Det hele handler heller ikke kun om børnene. Flere forældre får nemlig udfordringer med at passe deres job, hvis skolerne holdes lukket i en længere periode. - Når børnene går i indskoling, kan de selvfølgelig ikke klare sig selv. Og bliver også man sendt hjem fra sin arbejdsplads, så kan det være en svær cocktail, lyder det fra familiefar og skolebestyrelsesformand Jesper Sørensen. Og måske går familiens ønske i opfyldelse. I hvert fald er det ifølge direktør i Sundhedsstyrelsen Søren Brostrøm fortsat planen, at skolebørnene skal tilbage til skolen onsdag i næste uge. Det sagde han på et myndighedspressemøde onsdag. Samme melding er tidligere kommet fra børne- og undervisningsminister Pernille Rosenkrantz-Theil (S) på trods af høje smittetal. Der er dog ingen "nagelfaste garantier", lød det.

Referat:
Om en uge åbner skolerne igen, men de høje smittetal bekymrer.